Hist hvor vejen slår en bugt, ligger der en kro så smukt. Luneborg er kroen der bare nægter at dø. De lokale ildsjæle skal ikke have noget af "Udkantsdanmark" og erhvervsdød. Her tager de sagen i egen hånd. Kroen, der tidligere har været konkursramt, er i dag opkøbt af de lokale, der alle har købt aktier. Og til trods for, at vi er ude midt i Vildmosen, budgetteres der med et fint lille overskud. Så aktionærerne knokler hele weekenden med at gøre kroen klar.

Opsummering:
43 aktionærer kæmper for at udvikle og forbedre den historiske Luneborg Kro i Store Vildmose. I denne weekend er de samlet for at gøre kroen påskeklar.